EA วอลุ่มแน่น-พุ่งแรง 6% รับโครงการหนุมานล็อตสุดท้าย COD-ลุ้นกำไร Q2 ทำสถิติสูงสุดใหม่
EA วอลุ่มแน่น-พุ่งแรง 6% รับโครงการหนุมานล็อตสุดท้าย COD-ลุ้นกำไร Q2 ทำสถิติสูงสุดใหม่ โดย ณ เวลา 15.40 น. อยู่ที่ระดับ 53.50 บาท บวก 3.00 บาท หรือ 5.94% ด้วยมูลค่าซื้อขาย 1.07 พันล้านบาท
17 เม.ย. 2562

ผู้สื่อข่าวรายงานว่า บริษัท พลังงานบริสุทธิ์ จำกัด (มหาชน) หรือ EA ณ เวลา 15.40 น. อยู่ที่ระดับ 53.50 บาท บวก 3.00 บาท หรือ 5.94% ด้วยมูลค่าซื้อขาย 1.07 พันล้านบาท ราคาหุ้นปรับตัวแรงในรอบ 13 เดือน โดยนับตั้งแต่หุ้นขึ้นไปทดสอบระดับ 59.75บาท เมื่อวันที่ 5 มี.ค.61  

บล.ฟินันเซีย ไซรัส ระบุในบทวิเคราะห์ฯแนะ”ซื้อ”หุ้น บมจ.พลังงานบริสุทธิ์ (EA) กระแสลมแรงทำให้คาดกำไรไตรมาส 1/62 เพิ่มขึ้น 44.6% เทียบไตรมาสก่อนหน้า  และเพิ่มขึ้น 8.1%  เทียบช่วงเดียวกันของปีก่อน ที่เป็น 1,111 ล้านบาท โครงการหนุมานล็อตสุดท้าย 170 MW COD แล้ววันเสาร์(13 เม.ย.62) ที่ผ่านมา ทำให้กำไรจะสร้างสถิติสูงสุดใหม่ในไตรมาส 2/62
ขณะที่ธุรกิจรถ EV มีแนวโน้มดีกว่าเป้า เพราะมียอดจองรถยนต์ไฟฟ้า “MINE รุ่น SPA 1” ในงาน Motor show แล้ว 90% ของเป้าบริษัท 5 พันคันในปี 2563 โดยให้ราคาเป้าหมาย 62 บาท